કલોલ તાલુકા પંચાયતમાં ફરજ બજાવતા તલાટીઓએ સોમવારે તેમની માંગણી સરકાર સ્વીકારતી ના હોઇ અનોખો વિરોધ નોંધાવ્યો હતો. તલાટીઓ સફેદ શર્ટ અને કાળા પેન્ટ પહેરીને આવ્યા હતા. તેમજ કાળી પટ્ટી બાંધીને પોતાની માંગણીઓ સંદર્ભે દેખાવો કર્યા હતા. આગામી સમયમાં પણ આક્રમક કાર્યક્રમો આપવામાં આવશે, તેમ તલાટીઓએ જણાવ્યુ હતુ. તલાટી મહામંડળ દ્વારા સરકારમા પોતાની ૪૬ માંગણીઓ રજુ કરવામાં આવી છે.